– Галоўны плюс і задавальненне ад працы над фестывалем – гэта каманда, якая яго рабіла. Больш за 30 чалавек, так ці інакш задзейнічаных у развіцці праекта, апантаных валанцёраў, гатовых звярнуць горы за ідэю, цягам паўгода знаходзілі ўзаемаразуменне і адзінадушша ў вырашэнні ўсіх пытанняў. На мой погляд, гэта абсалютна ўнікальная сітуацыя, якая натхняе на нешта яшчэ больш грандыёзнае. Яшчэ адзін зусім фантастычны момант – тое, як шмат людзей з розных кропак зямнога шару паверылі ў нас і даверылі нам свае работы. Канешне, гэта ўсё не звалілася з неба, гэта справа нашых цудоўных валанцёраў, інтэрнэт-каардынатараў, але сам факт таго, што заяўкі з 35 краін зляцеліся ў Беларусь на малады фестыываль, які толькі-толькі становіцца на ногі, – гэта ўражвае і дазваляе паверыць у тое, што наш фестываль патрэбны тут і зараз, і мы павінны ісці далей.